Widelands - en to gd translation catalogue (131 entries)

en: Seafaring
gd: An t-seòladaireachd

en: Seafaring Tutorial
gd: Oideachadh na seòladaireachd

en: Welcome back. In this tutorial, you are going to learn the most important things about seafaring, that is ships, ports, and expedition.
gd: Fàilte air ais. San oideachadh seo, ionnsaichidh tu na tha as cudromaiche mun t-seòladaireachd, seo longan, puirt agus an triall.

en: But let me first give you an overview about your territory: here in the south, you have a whole economy with almost everything you need.
gd: Ach bheir mi foir-shealladh air an ranntair agad an toiseach: aig a’ cheann a deas an-seo, tha eaconamaidh slàn agad le cha mhòr a h-uile rud air a bheil feum.

en: The Northern Part
gd: Ceann a tuath

en: Here in the northern part, you only have a goldmine and a warehouse. While the miners are supplied well with food, there is no way to transport the gold ore to our smelting works in the southern part.
gd: Aig a’ cheann a tuath an-seo, chan eil ach mèinn òir agus taigh-stòrais agad. Fad ’s a tha biadh a dh’fhòghnas aig na mèinnearan, chan eil dòigh ann gus a’ chlach-òir a chur dhan cheàrdach leaghadair ceann a deas.

en: We have tried to build a road, but the mountain is too wide and too steep. We therefore have only one possibility: we need to establish a sea lane between these two parts.
gd: Dh’fheuch sinn ri rathad a thogail ach tha a’ bheinn ro chas is leathann. Chan eil dòigh ann ma-thà ach gun stèidhich sinn slighe-mhara eadar an dà sgìre.

en: But I don’t want to rush you: you have just arrived here and you would probably like to have a closer look at your camp. I will also take a short break and be back soon.
gd: Ach chan eil mi airson greas a chur ort: tha thu dìreach air tighinn agus b’ fheàrr leat sùil a thoirt air an tuineachadh agad gu socair. Gabhaidh mi fhìn fois agus bidh mi air ais an ceann greis.

en: Ports
gd: Puirt

en: For everything you do on the high seas, you need a port at the shore. Ports are like headquarters: they can store wares, workers and soldiers. The soldiers inside will automatically come out when an enemy attacks the port.
gd: Bidh feum agad air port air a’ chladach gus gnìomh sam bith a dhèanamh air a’ chuan. Tha puirt coltach ris a’ phrìomh-àras agad: ’s urrainn dhaibh bathar, luchd-obrach agus saighdearan a ghlèidheadh. Thig na saighdearan a tha ’na bhroinn a-mach gu fèin-obrachail nuair a bheir nàmhaid ionnsaigh air port.

en: Additionally, ports offer the possibility of transporting wares via ships. When you click on the port you already have, you will notice two additional tabs: ‘Wares waiting to be shipped’ and ‘workers waiting to embark.’ They are waiting for a ship to transport them to another port. Currently, there are none because we have not yet built a second port. So let’s change this!
gd: A bharrachd air sin, bheir puirt an comas dhut gus bathar a ghiùlan air long. Nuair a nì thu briogadh air port a th’ agad mar-thà, mothaichidh tu do dhà thaba: batharan a’ feitheamh air lìbhrigeadh is luchd-obrach a’ feitheamh air bàrcadh. Tha iad a’ feitheamh air long a bheireadh iad gu port eile. Chan eil gin ann an-dràsta air sgàth ’s nach eil sinn air port eile a thogail fhathast. Atharraichidh sinn seo a-nis!

en: Building ports
gd: A’ togail puirt

en: How to build a port
gd: Mar a thogas tu port

en: Ports are big buildings, but they can only be built at special locations: those marked with the
gd: ’S e togalach mòr a th’ anns a’ phort ach feumaidh tu a thogail air ionad sònraichte a tha comharraichte le

en: blue port space icon.
gd: ìomhaigheag ghorm a’ phuirt.

en: Port spaces are set by the map designer, so a map will either contain them or not. They might, however, be hidden under trees or be blocked by surrounding buildings.
gd: ’S e dealbhaiche a’ mhapa a chuireas na raointean puirt ann, mar sin cha bhi iad ri am faighinn air gach mapa. Dh’fhaoidte gun deach am falach fo chraobhan no am bacadh le togalaichean faisg orra co-dhiù.

en: You might already have noticed that you have such an icon next to your castle.
gd: ’S dòcha gun do mhothaich tu mar-thà gu bheil ìomhaigheag dhen leithid ri taobh a’ chaisteil agad.

en: Build a port
gd: Tog port

en: Build a port in the northern part of your camp
gd: Tog port air ceann a tuath an tuineachaidh agad

en: You always need a port when you want to transport wares with a ship.
gd: Bidh feum agad air port an-còmhnaidh ma tha thu airson bathar a ghiùlan le long.

en: Build a port next to your castle, on the blue port space icon.
gd: Tog port air an ìomhaigheag puirt ghorm ri taobh a’ chaisteil agad.

en: Ports are built like normal buildings, but are only available on blue port spaces. Just click on a field with the icon and the building menu automatically offers you to build a port.
gd: Togaidh tu port mar a thogas tu togalach àbhaisteach sam bith ach cha bhi fear ri fhaighinn ach air raon puirt gorm. Cha leig thu leas ach briogadh air raon air a bheil an ìomhaigheag agus tairgidh an clàr-taice togail dhut gun tog thu port.

en: Although ports act as warehouses, you should not build more than necessary: they cost quartz, diamonds and gold, which makes them quite expensive.
gd: Ged a tha puirt ’nan taighean-stòrais, cha bu chòir dhut barrachd na tha feum agad orra a thogail: tha cosgaisean mòra ’nan lùib mar èiteag, daoimeanan agus òr.

en: Constructing ships
gd: A’ togail longan

en: Let’s build ships
gd: Togamaid longan

en: Great. While your port is being constructed, let’s build some ships.
gd: Glè mhath. Fhad ’s a tha am port agad ’ga thogail, togamaid longan.

en: Ships are constructed at the coastline near a shipyard by a shipwright. We have to build one somewhere close to the shore.
gd: Thèid longan a thogail aig doca faisg air an oirthir le saor-luinge. Feumaidh sinn fear a thogail àiteigin air an oirthir.

en: Build a shipyard
gd: Tog doca

en: Build a shipyard close to the coast
gd: Tog doca air an oirthir

en: Ships are produced by a shipyard. It is a medium building.
gd: Thèid longan a thogail le doca. ’S e togalach meadhanach a th’ ann.

en: Build a shipyard close to the shore of the southern part of your territory.
gd: Tog doca air an oirthir air ceann a deas do ranntair.

en: The shipyard is a medium building. Although it can be built everywhere on the map, the shipwright only works when he is close to the water and there are no trees or roads at the shoreline.
gd: ’S e togalach meadhanach a th’ anns an doca. Ged as urrainn dhut a thogail àite sam bith air a’ mhapa, cha dèan an saor-luinge obair ach ma bhios a’ mhuir faisg air agus mura bi craobhan no rathaidean ri taobh a’ chladaich.

en: Waiting for the ships
gd: A’ feitheamh air na longan

en: Very good. Your shipyard is finished and your shipwright immediately started working. For the construction of ships, he needs logs, planks and spidercloth, which will be transported to the shipyard.
gd: Glè mhath. Tha an doca agad deiseil agus thòisich an saor-luinge agad air obair sa bhad. Gus longan a thogail, bidh e feumach air fiodh, maidean agus sìoda a thèid a giùlain dhan doca.

en: The shipwright will take the ware he needs to a free spot at the shoreline and build a ship there. When the first ship is finished, it will launch onto the sea, and the shipwright will construct another one.
gd: Bheir an saor-luinge am bathar air a bheil e feumach gu badeigin saor air a’ chladaich agus togaidh e long an-siud. Nuair a bhios a’ chiad long deiseil, thèid an long dhan mhuir agus togaidh an saor-luinge tè eile.

en: We should wait until we have two ships. That should be enough for now.
gd: Bu chòir dhuinn feitheamh gus am bi dà long againn. Foghnaidh sin aig an àm seo.

en: Ships
gd: Longan

en: Construct two ships
gd: Tog dà long

en: Ships are constructed automatically when the shipyard is complete and the needed wares have been delivered.
gd: Thèid longan a thogail gu fèin-obrachail nuair a bhios an doca deiseil agus am bathar air a bheil feum air a thoirt dha.

en: Wait until the shipwright has constructed two ships.
gd: Fuirich ort gus am bi an saor-luinge air dà long a thogail.

en: Do not forget to stop your shipyard when you have enough ships.
gd: Na dìochuimhnich an doca a chur ’na stad nuair a bhios longan gu leòr agad.

en: Shipyard production
gd: Saothrachadh doca

en: We have enough ships
gd: Tha longan gu leòr againn

en: Your second ship, "%1%", is ready now.
gd: Tha an dàrna long agad, "%1%", deiseil a-nis.

en: You need to stop your shipyard when you have enough ships. Otherwise, your shipwright will consume all your logs and spidercloth, producing dozens of ships.
gd: Feumaidh tu an doca agad a chur ’na stad nuair a bhios longan gu leòr agad. Mura cuir, cleachdaidh an saor-luinge am fiodh agus sìoda agad uile gus grunn mhòr longan a thogail.

en: This is the icon for stopping production. You will find it in the building window.
gd: Seo an ìomhaigheag gus an saothrachadh a chur ’na stad. Chì thu ann an uinneag an togalaich i.

en: No Iron
gd: Chan eil iarann ann

en: We lack iron
gd: Tha iarann a dhìth oirnn

en: The second ship might not be finished yet, but we have an urgent problem.
gd: Dh’fhaoidte nach eil an dà long deiseil fhathast ach thàinig trioblaid èiginneach oirnn.

en: As you surely have already noticed, there is no iron in the mountain in the west. We have plenty of coal and gold ore, but without iron ore, we cannot produce any tools.
gd: Mar a mhothaich thu gun teagamh mar-thà, chan eil iarann sam bith sa mhonadh gu siar. Tha tòrr guail agus cloich-òir againn ach chan urrainn dhuinn acainnean a dhèanamh às aonais cloich-iarainn.

en: Although it might take long and be expensive and not without dangers – who knows what monsters live in the sea? – I see no other possibility: we will have to undertake an expedition to the unknown seas.
gd: Ged a bheireadh e ùine mhòr agus a bhiodh cosgaisean agus cunnartan mòra romhainn – cò aige a tha fios dè na h-uile-bheistean a bhios sa chuan? – chan eil roghainn eile ann: feumaidh sinn dol air triall dhan aineol.

note: TRANSLATORS: This shall be the beginning of a poem
en: A trip by the sea, what fun it can be
gd: Nach tlachdmhor an siubhal air a’ chuan

en: Expeditions
gd: Triallan

en: During an expedition, you send a ship out to discover new islands and maybe found a colony there.
gd: Rè triall, cuiridh tu long ach an lorg i eileanan ùra agus is dòcha gun stèidhich thu tuineachadh ann.

en: Expeditions can be started in every port. Then, all needed wares are transported to that port. The wares are exactly those your tribe needs to build a port (your goal is to build a port far away from home, so this is not surprising), and of course you need a builder, too. When everything is prepared, a ship will come and pick it up.
gd: ’S urrainn dhut triall a thòiseachadh ann am port sam bith. Thèid gach bathar air a bheil feum a ghiùlan dhan phort an uairsin. Tha am bathar air a bheil feum co-ionnann ris na chleachdas do threubh gus port a thogail (bidh fainear dhut port a thogail fad air falbh, mar sin chan eil sin annasach) agus bidh feum agad air fear-togail cuideachd. Nuair a bhios a h-uile rud ullamh, thig long gus a thogail.

en: You can check out the needed wares in the fifth tab of your port (it will appear when you’ve started an expedition).
gd: ’S urrainn dhut sùil a thoirt air a’ bhathar a tha a dhìth sa chòigeamh taba aig a’ phort agad (nochdaidh e nuair a bhios tu air triall a thòiseachadh).

en: Now try this out. I will tell you later what the next steps are.
gd: Feuch e a-nis. Innsidh mi dhut an uairsin dè na h-ath cheuman.

en: Start an expedition in any of your ports.
gd: Tòisich air triall ann an gin dhe na puirt agad.

note: TRANSLATORS: This refers to a memory game
en: I packed my bag and in it I put …
gd: Seo na bheir mi leam…

en: Additional Items
gd: Nithean a bharrachd

en: It might be useful to take some more wares with us than just the ones to build a new port. That way we will be able to start constructing new buildings as soon as the port has been constructed.
gd: Saoil an doir sinn barrachd bhatharan feumail leinn na an fheadhainn a dh’fheumas sinn airson port ùr a thogail? Ma bheir, ’s urrainn dhuinn tòiseachadh air togalaichean ùra a thogail cho luath ’s a bhios am port deiseil.

en: You can take some additional wares, soldiers, or workers with you on an expedition. You can define them by filling the empty slots below the primary wares to build the port.
gd: ’S urrainn dhut batharan, saighdearan ’s luchd-obrach a bharrachd a thoirt leat air triall. ’S urrainn dhut an taghadh is tu a’ lìonadh nan slotaichean falamh fo na prìomh-bhatharan a tha ann a chùm port a thogail.

en: Just click on the empty slots and then scroll through the list to choose the additional item.
gd: Briog air na slotaichean falamh is sgrolaich tron liosta a thaghadh nì a bharrachd.

en: Now try this out. A small dot in green, yellow, or red tells you whether the item has arrived, is on its way or is not available respectively.
gd: Nise, feuch e. Innsidh dotag uaine, bhuidhe no dhearg ge b’ e a bheil an nì air a thighinn, air an t-slighe no gun fhaighinn fhathast.

en: Expedition
gd: Triall

en: Start an expedition
gd: Tòisich air triall

en: Start an expedition.
gd: Tòisich air triall.

en: To do so, click on the ‘Start Expedition’ button in any port. A new tab where you can see the needed wares will appear.
gd: Gus seo a dhèanamh, briog air a’ phutan “Tòisich air triall” ann am port sam bith. Nochdaidh taba ùr sam faic thu am bathar air a bhios feum.

en: Off to greener pastures
gd: Togamaid oirnn gu àite ùr

en: Start your expedition
gd: Tòisich air an triall agad

en: Your expedition ship is ready. It is waiting for your orders in front of your port. It isn’t transporting wares anymore. Use its buttons to send your ship in any of the six main directions of the Widelands map. When it has reached a coastline, you can make it travel around the coast, where it will look for suitable places for landing.
gd: Tha an long agad deiseil airson an triall. Tha i a’ feitheamh air òrduighean ri taobh a’ phuirt agad. Chan eil i ag aiseag bathar tuilleadh. Cleachd putanan na luinge gus a comhair a stiùireadh – tha roghainn de shia dhiubh air mapa Widelands. Nuair a bhios an long air oirthir a ruigsinn, ’s urrainn dhut toirt oirre siubhal timcheall air nuair a shireas i àiteachan iomchaidh gus dol air tìr.

en: Once a port space has been found, you can construct a new port with the button in the center of the ship’s control window.
gd: Nuair a bhios tu air raon puirt a lorg, ’s urrainn dhut port ùr a thogail leis a’ phutan mheadhanach ann an uinneag stiùireadh na luinge.

en: The wares will then be unloaded, and the ship will take up the task of transporting wares once again. The builder will start his work and build a port.
gd: Thèid am bathar a thoirt air tìr agus tòisichidh an long air bathar a ghiùlan a-rithist. Tòisichidh am fear-togail air port a thogail.

en: Search for an island with a mountain, and look for a port space there. Colonize the island.
gd: Lorg eilean sa bheil beinn agus lorg raon puirt ann. Stèidhich tuineachadh san eilean.

en: Explore
gd: Rùraich

note: TRANSLATORS: "Found" as in "founding", NOT as in "finding"
en: Found a settlement
gd: Stèidhich tuineachadh

en: Navigate your ship to an island that could contain iron ore.
gd: Stiùir an long agad gu eilean sa bheil clach-iarainn, ’s dòcha.

en: When you click on the expedition ship, a window opens where you can control your ship.
gd: Nuair a nì thu briogadh air long an triall, nochdaidh uinneag san urrainn dhut an long a stiùireadh.

en: When you have found a suitable port space, build a port there.
gd: Nuair a bhios tu air raon puirt iomchaidh a lorg, tog port ann.

en: New colony
gd: Tuineachadh ùr

en: Your colony has been founded
gd: Chaidh an tuineachadh agad a stèidheachadh

en: You’ve lead the expedition to a successful end and founded a new colony. I’ve sent out some geologists – they already report that they’ve found some iron ore.
gd: Tha thu air an triall a stiùireadh gu soirbheachail agus tuineachadh ùr a stèidheachadh. Chuir mi clach-eòlaichean an toir air clach-iarainn – fhuair mi an naidheachd mar-thà gun do lorg iad tè.

en: So far you have learned everything about seafaring: how to build ports and ships and how to send out an expedition. Remember that expeditions are sometimes the fastest way to reach essential resources – and sometimes the only one.
gd: Gu ruige seo, dh’ionnsaich thu a h-uile rud mun t-seòladaireachd: mar a thogas tu puirt is longan agus mar a chuireas tu triall an toir air talamh ùr. Thoir an aire gur e na triallan a th’ anns an rathad as luaithe gu tric gus stòrasan cudromach a ruigsinn – agus an aon rathad uaireannan.

en: But I want to speak a word of warning. Ports are like headquarters: they can be attacked by a nearby enemy. While your headquarters has soldiers to defend it, your newly built port won’t. You should therefore avoid settling next to an enemy.
gd: Ach bu chòir dhomh rabhadh a thoirt dhut. Tha port coltach ris a’ phrìomh-àras agad: ’s urrainn do nàmhaid a tha faisg air ionnsaigh a thoirt air. Ged a tha saighdearan aig a’ phrìomh-àras agad gus a dhìon, cha bhi aig port air ùr-thogail. Mar sin, feuch gun a bhith a’ togail fear faisg air nàmhaid.

en: On this map, there is no enemy to fear. In other games, you should make building one or two military fortifications around your new colonies a priority.
gd: Chan eil nàmhaid a’ toirt dùbhlan ort air a’ mhapa seo. Ann an geama àbhaisteach, mholainn-sa gun tog thu daingneachadh no dhà an airm mu na tuineachaidhean ùra agad gun dàil.

en: Our mission
gd: Ar dleastanas

en: Start mining
gd: Tòisich air mèinnearachd

en: It was a long and expensive job to get here. The island has not much to offer, but there is some iron ore inside its mountain. Our economy needs iron ore, so we have to build an iron mine.
gd: Thug e fada ’s bha e cosgail an t-àite seo a ruigsinn. Chan eil cus feum san eilean seo ach tha clach-iarainn sa bheinn aige. Tha an eaconamaidh againn feumach air clach-iarainn agus feumaidh sinn mèinn iarainn a thogail ri linn sin.

en: Start mining iron ore in the mountain.
gd: Tòisich air clach-iarainn a thochladh sa bheinn.

en: Iron Mine
gd: Mèinn iarainn

en: Build an iron mine on the island
gd: Tog mèinn iarainn san eilean

en: Our economy lacks resources.
gd: Tha stòrasan a dhìth air an eaconamaidh againn.

en: Start mining iron ore in mountains on the island.
gd: Tòisich air clach-iarainn a thochladh ann am beanntan an eilein.

en: There is more to it…
gd: Tha barrachd ri innse…

en: Another gold mountain
gd: Beann òir eile

en: It will take some time for your shipyard to build some ships. While we’re waiting for them, there is another way of water-based transport I would like to teach you.
gd: Bheir e ùine gus am bi an doca deiseil le togail nan longan. Fhad ’s a tha sinn a’ feitheamh orra, tha modh giùlain thar uisge eile ann a bu toigh leam ionnsachadh dhut.

en: Ships have the advantage that they can carry large quantities of wares and workers at a time, but unfortunately their destinations are limited to a handful of spaces suited for a port.
gd: Tha longan math on a bheir iad tòrr mòr bhatharan is luchd-obrach leotha aig an aon àm ach gu mì-fhortanach, tha na cinn-uidhe aca cuingichte air corra àite a bhios freagarrach do phort.

en: Look at this valley here in the far south. We have found a mountain with gold down here and would like to mine ores from it as well. But the streams separating it from our main colony are too wide to build bridges and too narrow for ships to pass them. Our roads would have to take long curves, which slows down ware transport a lot.
gd: Seall air a’ gleann seo ceann deas. Lorg sinn beinn le òr innte ann agus bu toigh leinn clach-òir a thochladh uaipe cuideachd. Gidheadh, tha na sruthan a tha ’ga sgaradh on phrìomh-thuineachadh againn ro leathan airson drochaidean a thogail agus ro chaol ach an rachadh long tromhpa. Tha lùban mòra sna rathaidean againn a nì giùlan a’ bhathair uabhasach slaodach.

en: Rowboats & Ferry Yards
gd: Bàtaichean ⁊ taighean-aiseig

en: This is where ferries come in. Ferries are small rowboats that can carry only one ware at a time, and no workers (other than the one who rows it and who never leaves his boat).
gd: Seo as adhbhar gun cleachd sinn bàtaichean-aiseig. ’S e bàtaichean beaga a th’ annta nach doir ach aon bhathar leotha aig an aon àm agus chan aisig iad luchd-obrach idir (seach am fear a dh’iomaireas e ’s nach fhàg am bàta idir).

en:  Ferries are built in ferry yards, one rowboat costs two logs and one piece of cloth and is quickly constructed. A ferry yard is a medium-sized building that needs to be built close to the shore.
gd:  Togaidh tu bàtaichean-aiseig ann an taighean-aiseig ’s cosgaidh bàta dà grunn fhiodha agus aon rùsgan clòtha agus thèid a thogail gu luath. ’S e togalach meadhanach a th’ anns an taigh-aiseig a dh’fheumas tu togail faisg air an oirthir.

en: Let’s build a ferry yard close to the shore before we will continue.
gd: Togamaid taigh-aiseig air an oirthir mus lean mi air adhart.

en: Build a ferry yard
gd: Tog taigh-aiseig

en: Build a ferry yard close to the shore
gd: Tog taigh-aiseig faisg air an oirthir

en: Ferries are constructed by a ferry yard.
gd: Thèid bàtaichean-aiseig a thogail le taigh-aiseig.

en: You need to build the ferry yard close to the shore, otherwise it won’t be able to build ferries there.
gd: Feumaidh tu an taigh-aiseig a thogail faisg air an oirthir ach an urrainn dha bàtaichean-aiseig a chur dhan uisge.

en: Waterways
gd: Slighean aiseig

en: Unlike ships which travel to any port where they’re needed, ferries have fixed transport routes called waterways. A waterway is built just like a road: You click on a flag near the shore, choose ‘Build a waterway’, and select the path for the waterway just as you would do for a road.
gd: Eucoltach ri longan a shiubhlas gu port sam bith far am bi feum orra, bi bàtaichean-aiseig ceangailte ri slighe aiseig stèidhichte. Togaidh tu slighe aiseig mar a thogas tu rathad: Briog air bratach air an oirthir, tagh “Tog slighe aiseig” agus tagh an t-slighe aice mar a nì thu le rathad.

en: Waterways can be built on the open sea as well as close to the shore where the water is too shallow for big ships. The only rule is that the two triangles directly adjacent to each segment of the waterway have to be water, and the entire path needs to be within your territory.
gd: Gabhaidh slighean aiseig togail air a’ chuan cho ma ri faisg air an oirthir far a bhios an t-uisge ro thana airson longan. ’S e an aon riaghailt gum feum dà thriantan de dh’uisge a bhith ri taobh gach pàirt dhen t-slighe aiseig agus gum bi an t-slighe gu lèir san ranntair agad.

en: Also note that waterways, unlike roads, may not be built quite as long as you want them to. Every map has a length restriction for waterways. On this map, this is 5 tiles.
gd: Thoir an aire cuideachd nach urrainn dhut slighean aiseag a dhèanamh cho fada ’s a thogras tu mar a nì thu le rathad. Tha cuingeachadh fa leth aig gach mapa air dè cho fada ’s a dh’fhaodas tu an dèanamh. Air a’ mhapa seo, ’s e 5 leacagan a th’ anns a’ chrìoch.

en: Always keep in mind that ferries do not transport workers. You can use them to speed up ware transport, but they can never entirely replace roads.
gd: Cùm d’ aire nach aisig bàtaichean-aiseig luchd-obrach. ’S urrainn dhut an cleachdadh airson do bhathar a ghiùlan nas luaithe ach bidh thu feumach air rathaidean fhathast.

en: Allow me to show you how to build a waterway…
gd: Seallam dhut mar a thogas tu slighe aiseig a-nis…

en: Golden waves
gd: Tuinn òrach

en: As you can see, it is not that hard. When you build a waterway, the closest idle ferry will assign itself to it.
gd: Mar a chunnaic thu, chan eil e cho doirbh sin. Nuair a thogas tu slighe aiseig, thig am bàta-aiseig ’na tàmh as fhaisge a dh’obair oirre.

en: Now it’s your turn: Build a gold mine on the mountain in the south and connect it to the main land by building waterways over the streams.
gd: Siuthad is feuch e a-nis: Tog mèinn òir sa bheinn ceann a deas agus ceangail i ris an tìr-mhòr le slighe aiseig thar nan sruthan.

en: Build a gold mine and waterways
gd: Tog mèinn òir agus slighean aiseig

en: Build a gold mine on the mountain in the south, and connect it to the mainland by building waterways over the streams.
gd: Tog mèinn òir sa bheinn ceann a deas agus ceangail i ris an tìr-mhòr ’s tu a’ togail slighean aiseig thar nan sruthan.

en: A waterway is built just like a road: You click on a flag near the shore, choose ‘Build a waterway’, and select the path for the waterway just as you would do for a road.
gd: Togaidh tu slighe aiseig mar a thogas tu rathad: Briog air bratach air an oirthir, tagh “Tog slighe aiseig” agus tagh an t-slighe aice mar a nì thu le rathad.

en: However, each segment of the waterway needs two water triangles next to it.
gd: Gidheadh, feumaidh gach pìos dhen t-slighe aiseig iomadh raon uisge rithe.

en: Conclusion
gd: Co-dhùnadh

en: About Ferries
gd: Mu bhàtaichean-aiseig

en: Now there are only a few more things I would like you to keep in mind whenever using ferries.
gd: Tha rud no dà ann a bu chòir dhut a chur an aire nuair a chleachdas tu bàtaichean-aiseig.

en: Never forget that these rowboats are too small to carry workers. You can use them as shortcuts for ware transport within parts of your territory, but not to claim regions you can reach neither by road nor by ship. Never cut all your roads between two places connected by waterways unless you are certain no worker will ever have to walk there.
gd: Na dìochuimhnich gu bheil na bàtaichean ro bheag airson luchd-obrach aiseag. ’S urrainn dhut an cleachdadh airson bathar a thoirt am badeigin eile am broinn an ranntair agad nas luaithe ach cha ghabh an cleachdadh airson tìr ùr a thuineachadh nach urrainn dhut ruigsinn le rathad no long. Na geàrr a h-uile rathad eadar dà àite a bhios ceangailte ri chèile le slighean aiseig ach ma tha thu cinnteach nach fheum neach-obrach a choiseachd ann idir.

en: And if your waterways present a significant shortcut between your road networks, your economy will tend to send many wares over the waterway. As a waterway can hold only one ferry – unlike roads, which receive a second carrier if they are very busy –, and as they often tend to be rather longer than the two or three fields recommended for roads, there is always a risk of waterways becoming severe bottlenecks in your economy. Try to build several of them in parallel to distribute the strain. If this is not possible, it is in some cases even more efficient not to use waterways.
gd: Agus ma bhios na slighean aiseig agad mòran nas giorra na na rathaidean agad, cuiridh an eaconamaidh tòrr bhatharan tromhpa. Air sgàth ’s nach eil ach aon bhàta-aiseig aig gach slighe aiseig – eucoltach ri rathaidean aig a bheil dithis ma tha iad glè thrang – agus on a bhios iad a’ sìneadh nas fhaide eadar nam bratach na bhios rathaidean mar as trice, tha cunnart ann gun dèid slighe aiseig ’na bhealach cumhang dhan eaconamaidh agad. Feuch an tog thu grunn dhiubh ri taobh càch a chèile airson an t-eallach a chom-pàirteachadh. Mura gabh sin a dhèanamh, dh’fhaodte gum bi e nas èifeachdaiche gun a bhith a’ cleachdadh slighe aiseig.

en: Ferry yard production
gd: Cinneasachadh taighe-aiseig

en: More ferries needed?
gd: A bheil feum air barrachd bhàtaichean-aiseig?

en: Do remember to stop your ferry yard when you don’t need any new ferries to be produced. As long as a ferry services a waterway, its lifetime is unlimited, but unemployed ferries will rot away and eventually sink.
gd: Na dìochuimhnich gun cuir thu an taigh-aiseig agad ’na stad mur eil thu feumach air bàtaichean-aiseig ùra. Mairidh bàta-aiseig gu buan fhad ’s a bhios e ag obair air slighe aiseig ach mur eil dreuch aige, thèid e a dholaidh agus fodha.

en: Congratulations
gd: Meal do naidheachd

en: You have learnt all there is to learn about ships and ferries!
gd: Tha mi air gach rud ionnsachadh dhut mu longan is bàtaichean-aiseig!

en: There is also another island where you can build a port if you wish to try launching another expedition.
gd: Tha eilean eile ann far an urrainn dhut port a thogail ma tha thu airson feuchainn ri triall eile.

en: As always, you can continue playing and practice a bit more on this map if you like, or get your captain’s license ready and try out your new skills in a real game…
gd: Mar as àbhaist, ’s urrainn dhut cumail a’ cluiche ’s a’ cleachdadh air a’ mhapa seo ma thogras tu no faigh an cead sgiobair agad is cuir na sgilean ùra agad fo dheuchainn ann an geama ceart…
